Skjold_navn_lille_4f

Til medlemmer af

Facaderåd Præstø

Valdemarsgade 43

Postboks 200

4760 Vordingborg

Tlf. 55 36 36 36

www.vordingborg.dk

Sagsnr.: 13/4181

Dokumentnr.: 115901/13

Sagsbehandler:

Anne-Line Møller Sutcliffe

Dir. 5536 2423

E-mail: alms@vordingborg.dk

24-10-2013

# Referat fra facaderådsmøde 22. okt.

# 

1. ***Ny Café på havnen ved siden af Mocca***

Ad1. De tidligere tegninger til byggeriet, viste sig at være lagt forkert ind på luftfoto, hvilket bevirkede at terrasse i forhold til omgivelser virkede for dominerende.

Facaderådets formand mødtes med bygherre på stedet og drøftede omfanget af terrasse og et evt. værn. Tegning vil blive rettet og der træffes ikke endelig beslutning før bygherre og planafdeling er enige i terrassens udstrækning. Facaderådets formand anbefaler udeservering ved borde på den eksisterende asfalt, frem for en stor træterrasse, da træet bliver glat når det er vådt og kræver vedligeholdelse ved fjernelse af alger.

1. ***Ansøgning om større renovering af Jomfrustræde 2/Adelgade 117***

Facaderådet anbefaler at skorstene udføres med udkravede gesimsbånd og sokkel. Vinduer anbefales udført med kitfals som enkeltglas eller som koblede vinduer. De røde tagstenstegl anbefales bevaret. Det afskårne hjørne bevares. Facaderådet er positivt stemt over de ansøgte ændringer.

1. ***Ansøgning om facaderenovering af Adelgade 76.***

Facaderådsformand vil foreslå ansøger at mødes til et fortovsmøde foran ejendommen og drøfte de ansøgte ændringer med facaderådet.

1. ***Drøftelse af bestemmelser for skiltning i lokalplanforslag Præstø midtby***

Facaderådet sender deres evt. bemærkninger senest søndag den 27. oktober.

1. ***Drøftelse af bannere, borde/stole på fortov, streamers i hele vinduer, m.m.***

To af facaderådets medlemmer, der begge selv er butiksejere, vil gå rundt til byens butikker og fortælle om det gældende gaderegulativ for Præstø, der sætter nogle bestemmelser for, hvordan gaderummet kan benyttes. Det er således i kraft af, at begge er butiksejere og medlemmer af Erhvervs- og Handelstandsforeningen at de ønsker at opsøge andre butiksejere. De kommer ikke som repræsentanter for facaderådet. Gaderegulativet forvaltes af Vejsekretariatet. Den øvrige skiltning, der ikke foregår på facader, men på skure, bagvægge, gitre, m.m. vil blive taget op igen i januar, hvor planafdelingen i samråd med facaderådet vil gennemgå problematikken.

Det blev foreslået at Erhvervs- og handelstandsforeningen i Præstø inviterer byens butiksejere til en workshop om skiltning, belysning og sandwichboards, der kan inspirere til smukkere skiltning.

1. ***Evt.***

I forbindelse med at Nyt Syn i Præstø har opsat facadebats på gavl vil Facaderådet gerne vide om det kræver byggetilladelse. I henhold til BR10 kap. 1.6 stk. 1, nr. 1 har ejere af ejendomme mulighed for at efterisolere udvendigt med op til 25 cm. Denne udvidelse betragtes ikke som en udvidelse af etagearealet i forhold til byggeloven. Udvidelsen skal dog meddeles til Bygnings- og boligregisteret (BBR). Afstand til skel skal overholdes.